CELEX: 32021R0576
Language: hu
Date: 2020-11-30 00:00:00
Title: A Bizottság (EU) 2021/576 felhatalmazáson alapuló rendelete (2020. november 30.) a 978/2012/EU rendelet III. mellékletének az Üzbég Köztársaságnak a GSP+ keretében tarifális preferenciákban részesülő országok közé való felvétele céljából történő módosításáról

2021.4.9.   
               
               
                  HU
               
               
                  Az Európai Unió Hivatalos Lapja
               
               
                  L 123/1
               
            
         A BIZOTTSÁG (EU) 2021/576 FELHATALMAZÁSON ALAPULÓ RENDELETE
         (2020. november 30.)
         a 978/2012/EU rendelet III. mellékletének az Üzbég Köztársaságnak a GSP+ keretében tarifális preferenciákban részesülő országok közé való felvétele céljából történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 10. cikke (4) bekezdésére,
         mivel:
         
                     (1)
                  
                  
                     A 978/2012/EU rendelet 9. cikkének (1) bekezdése megállapítja azokat az egyedi jogosultsági kritériumokat, amelyek alapján a fenntartható fejlődésre és a jó kormányzásra vonatkozó különleges ösztönző előírás (a továbbiakban:: GSP+) keretében tarifális preferenciák biztosíthatók a kérelmező országnak. Ehhez az adott országnak kiszolgáltatott helyzetűnek kell minősülnie. A 978/2012/EU rendelet VIII. mellékletében felsorolt összes egyezményt meg kellett erősítenie, és a megfelelő ellenőrző szervek által tett legújabb megállapítások nem tárhattak fel súlyos kötelezettségszegést az említett egyezmények tényleges végrehajtása terén. Az adott ország a vonatkozó egyezmények egyike tekintetében sem fogalmazhatott meg olyan fenntartást, amelyet az egyezmény tilt, vagy amely a 978/2012/EU rendelet 9. cikkének kizárólagos alkalmazásában összeegyeztethetetlennek minősül az adott egyezmény tárgyával és céljával. Fenntartás nélkül el kell fogadnia az egyes egyezmények által előírt jelentéstételi követelményeket, és kötelező erejű kötelezettségvállalást kell tennie a 978/2012/EU rendelet 9. cikke (1) bekezdésének d), e) és f) pontjában említettek szerint.
                  
               
                     (2)
                  
                  
                     A GSP+-ból részesülni kívánó GSP-kedvezményezett országoknak kérelmet kell benyújtaniuk, amelyhez átfogó információkat kell mellékelniük a vonatkozó egyezmények megerősítéséről, az adott egyezménnyel kapcsolatban megfogalmazott fenntartásaikról, az egyezmény egyéb részes feleinek e fenntartásokkal kapcsolatos kifogásairól, valamint a kötelező erejű kötelezettségvállalásaikról.
                  
               
                     (3)
                  
                  
                     A Bizottság 2020. június 9-én GSP+ iránti kérelmet kapott az Üzbég Köztársaságtól.
                  
               
                     (4)
                  
                  
                     A Bizottság megvizsgálta a kérelmet, és megállapította, hogy az Üzbég Köztársaság megfelel a 978/2012/EU rendelet 9. cikkének (1) bekezdésében megállapított jogosultsági kritériumoknak. Az Üzbég Köztársaság számára ezért biztosítani kell a GSP+-t, és a 978/2012/EU rendelet III. mellékletét ennek megfelelően módosítani kell.
                  
               
                     (5)
                  
                  
                     A Bizottság folyamatosan ellenőrzi a vonatkozó egyezmények Üzbég Köztársaság általi megerősítésének állását és tényleges végrehajtását, valamint az Üzbég Köztársaság megfelelő ellenőrző szervekkel való együttműködését a 978/2012/EU rendelet 13. cikkével összhangban,
                  
               ELFOGADTA EZT A RENDELETET:
         
            1. cikk
            A 978/2012/EU rendelet III. mellékletében az A és B oszlop az alábbi országgal és a megfelelő országazonosító kóddal egészül ki:
            
               
                           „UZ
                        
                        
                           Üzbég Köztársaság”
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 303., 2012.10.31., 1. o.